Jantra

Jantra () ir upe Bulgārijas ziemeļu daļā, Donavas labā krasta pieteka. Tā ir 285 kilometrus gara (trešā garākā Donavas pieteka Bulgārijā), un tās baseina platība ir 7862 km². Stoyan Nedkov, Mariyana Nikolova, Modeling flood hazard in Yantra river basin, Institute of Geography – Bulgarian Academy of Sciences, Sofia, p. 1. Pilna publikācija 

Jantras izteka atrodas Hadži Dimitara virsotnes ziemeļu piekājē Balkānu kalnu centrālajā daļā, 1220 metru augstumā. Tās augštecē to bieži sauc vecajā nosaukumā par Etaru (). Donavā upe ietek netālu no Svištovas.

Upe tek caur daudzām aizām, lielākā no tām atrodas pie Veliko Tarnovas, 7 km garumā, bet upes līkumu dēļ tā ir divreiz garāka.

Upes krastos atrodas tādas pilsētas kā Gabrova, Veliko Tarnova, Gorna Orjahovica, Polski Trambeša un Bjala, pie kuras atrodas ievērojamais Belenski tilts pār Jantru.

Livingstona salā, Dienvidšetlandas salās, Antarktīdā, atrodas Jantras līcis, kas nosaukts par godu Jantras upei.

 Atsauces 

 Ārējās saites 

Kategorija:Bulgārijas upes
Kategorija:Donavas pietekas
Kategorija:Gabrovas apgabals
Kategorija:Ruses apgabals
Kategorija:Slivenas apgabals
Kategorija:Veliko Tarnovas apgabals